**O poveste...**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am uitat sufletul

Acasă...

Se zbănțuia prin

Toate camerele

În căutarea ta,

Și nu l-am mai găsit...

O fi departe acum,

Agățat de vreun amurg,

Sau bând cu nesaț

Dintr-un vis sfărâmat,

Împleticindu-se

În suprarealisme...

Mi-am uitat sufletul

Sub perna ta,

Iar tu ai dormit pe

El fără să știi,

În timp ce el îți

Tot soptea...

Mi-am uitat sufletul

Într-o noapte în care

Te iubeam...